CELEX: 31990R2896
Language: el
Date: 1990-10-05
Title: Κανονισμός (ΕΟΚ) αριθ. 2896/90 του Συμβουλίου της 5ης Οκτωβρίου 1990 για την παράταση του προσωρινού δασμού αντιντάμπινγκ στις εισαγωγές υπερμαγγανικού καλίου καταγωγής Σοβιετικής Ένωσης

Avis juridique important

|

31990R2896

Κανονισμός (ΕΟΚ) αριθ. 2896/90 του Συμβουλίου της 5ης Οκτωβρίου 1990 για την παράταση του προσωρινού δασμού αντιντάμπινγκ στις εισαγωγές υπερμαγγανικού καλίου καταγωγής Σοβιετικής Ένωσης  

Επίσημη Εφημερίδα αριθ. L 276 της 06/10/1990 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 2896/90 ΤΟΥ ΣΥΜΒΟΥΛΙΟΥ  της 5ης Οκτωβρίου 1990  για την παράταση του προσωρινού δασμού αντιντάμπινγκ στις εισαγωγές υπερμαγγανικού καλίου καταγωγής Σοβιετικής Ένωσης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 1537/90 (2), η Επιτροπή επέβαλε προσωρινό δασμό αντιντάμπινγκ στις εισαγωγές υπερμαγγανικού καλίου καταγωγής Σοβιετικής Ένωσης·  ότι η εξέταση των γεγονότων δεν έχει ακόμα ολοκληρωθεί και η Επιτροπή ενημέρωσε τον ενδιαφερόμενο εξαγωγέα στη Σοβιετική Ένωση για την πρόθεσή της να παρατείνει την περίοδο ισχύος του προσωρινού δασμού για περίοδο που δεν υπερβαίνει τους δύο μήνες. Ο εν λόγω εξαγωγέας της Σοβιετικής Ένωσης δεν προέβαλε καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ στις εισαγωγές υπερμαγγανικού καλίου καταγωγής Σοβιετικής Ένωσης, που έχει επιβληθεί με τον κανονισμό (ΕΟΚ) αριθ. 1537/90, παρατείνεται για περίοδο που δεν υπερβαίνει τους δύο μήνες.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και οποιασδήποτε άλλης απόφασης του Συμβουλίου, ο εν λόγω κανονισμός εφαρμόζεται μέχρι την έναρξη ισχύος μιας πράξεως του Συμβουλίου για τη θέσπιση οριστικών μέτρων.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1990.  Για το Συμβούλιο  Ο Πρόεδρος  G. DE MICHELIS  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 145 της 8. 6. 1990, σ. 9.